এই শ্লোগান আর মোমবাতির আলোয় প্রতিবাদমুখর ছিলো শাহবাগ। কণ্ঠে ছিলো প্রতিবাদের গান। মোমবাতির প্রজ্জ্বলনের মধ্যদিয়ে নারীকে অন্ধকারের বলয় থেকে আলোয় আনার উদ্ভাসন। বৃহস্পতিবার রাত ১০টা ১২টা পর্যন্ত চলে এই আয়োজন। সম্প্রতি গভীর রাতে সিএনজিতে একজন নারীকে পুলিশের হেনস্তার যে ঘটনা ঘটে। ঐ ঘটনার পর সামাজিক যোগাযোগ মাধ্যমে ‘দেশ আমার, দিন আমার, রাতও আমার’ ইভেন্ট খুলে প্রতিবাদী এই সমাবেশের ঘোষণা দেয়া হয়। তারই ধারাবাহিকতায় বৃহস্পতিবার রাত দশটা নাগাদ নারীকে পুলিশের হেনস্তা ও উত্যক্তের ঘটনার প্রতিবাদেই শাহবাগে জমায়েত হন বিভিন্ন শ্রেণী পেশার নারী -পুরুষ। ‘দিনও আমার , রাতও আমার’- মুর্হুমুহু শ্লোগানে যেন জেগে ওঠে চারপাশ। চলে রাত ১২টা পর্যন্ত। যারা সমাবেশে উপস্থিত ছিলেন তাদের দাবী- দেশটা নারী পুরুষ নির্বিশেষে সবার জন্য নিরাপদ হবে। প্রত্যেকের জন্য দিন রাত দুটোই হবে সমান নিরাপদ ও নির্বিঘœ। সমাবেশে, সাইবার নিরাপত্তা আইন অনুযায়ী অভিযুক্ত পুলিশ সদস্যের উপযুক্ত শাস্তির দাবীও জানানো হয়।